OpenLLM-France/wikimedia huggingface dataset:
# PMBus

PMBus (Power Management Bus, en anglès Bus de manegament de potència) és un estàndard obert i una variant del bus SMBus (System Management Bus) el qual s'encarrega del control digital de fonts d'alimentació. Igual que SMBus, és un protocol de comunicacions de baixa velocitat basat en I2C. A diferència de SMBus, defineix una sèrie de comandes d'usuari. PMBus va ser fundat per una coalició de fabricants de semiconductors i fonts commutades.

## Comparació amb SMBus

| Paràmetre | SMBus | PMBus |
| Línies de Bus | Clock, Data, Interrupció | Clock, Data, Interrupció, Control,Protecció |
| Velocitat màx. de Bus I2C | 100 KHz | 400 KHz (PMBus 1.2) 1 MHz (PMBus 1.3) |
| Blocks | fins a 255 bytes | fins a 32 bytes |
| Bits d'adressa | 7 bits | 7 bits |
| Comandes d'usuari | no | sí |

## Versions

* PMBus 1.0 : inicial de l'any 2005
* PMBus 1.1 : l'any 2007
* PMBus 1.2 : l'any 2010
* PMBus 1.3 : l'any 2013. Millores :
** Major velocitat de bus fins a 1 MHz
** Suport de format de nombres de coma flotant.
** Comandes per a definir els llindars de tensió en forma de percentatges.
** Funcionalitat AVS (Adaptive voltage scaling)

## Comandes

* Comandes de paàmetres elèctric: tensions, corrents, freqüència de commutació i potència.
* Comandes de paràmetres físics : temperatura, velocitat de ventiladors.
* Comandes de temporització.

## Vegeu també

* Altres Busos sèrie de manegament de potència : SMBus, AVSBus
* Busos de comunicació en sèrie : I2C, I2S, SPI, M-Bus, MIDI, Modbus
* Busos de comunicació en paral·lel : IEEE 488, PXI (PCI eXtensions for Instrumentation), IEEE 1284, PCMCIA, PCI Express

## Referències

* ↑ «PMBus™ Power Management Defined» (en anglès). www.pmbus.org. Arxivat de l'original el 2017-03-04. [Consulta: 9 març 2017].
* ↑ «PMBus Offers Open-Standard Digital Power Management» (en anglès). powerelectronics.com. Arxivat de l'original el 2015-10-10. [Consulta: 9 març 2017].
* ↑ «PMBus - I2C Bus» (en anglès). I2C Bus, 09-03-2017.
* ↑ «PMBus™ Power System Management Protocol 1.2» (en anglès). www.pmbus.org. Arxivat de l'original el 2015-10-10. [Consulta: 9 març 2017].
* ↑ «PMBus V1.3» (en anglès). pmbus.org. Arxivat de l'original el 2020-10-01. [Consulta: 9 març 2017].
* ↑ «The Basics Of PMBus Design» (en anglès). electronicdesign.com. [Consulta: 9 març 2017].
# Brunnethorn

El Brunnethorn (2.952 m) és una muntanya dels Alps Penins situada al Valais, Suïssa.

## Enllaços externs

* Llista de muntanyes de més de 2.000 metres a Suïssa amb les seves coordenades Arxivat 2009-01-29 a Wayback Machine.
# Cannon (cràter)

Cannon és un cràter d'impacte que es troba a prop de l'extrem, a l'est-nord-est, de la cara visible de la Lluna, just al nord-oest de la Mare Marginis, i al sud-sud-est del cràter Plutarc. Més cap a l'est-nord-est apareix el cràter Hubble.
* Imatge obliqua del cràter Cannor de la missió Lunar Orbiter 4
* Cràters satèl·lit
Es tracta d'una formació desgastada i erosionada, amb un sòl interior inundat per la lava. Un petit cràter se superposa a la vora o al nord de la vora, formant una osca al lateral. També es troben cràters minúsculs en tot el nord-est del contorn i en l'extrem sud. L'interior està pràcticament a nivell i no té trets distintius, amb només uns pocs petits cràters dispersos que marquen la superfície. Aquest sòl té el mateix albedo que el terreny circumdant.
El cràter deu el seu nom a Annie Jump Cannon, una astrònoma estatunidenca que va classificar 300.000 cossos estel·lars.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Cannon.
| Cannon | Coordenades | Diàmetre |
| B | 17° 30′ N, 80° 00′ E﻿ / ﻿17.5°N,80.0°E﻿ / 17.5; 80.0﻿ (Cannon B) | 31 km |
| E | 19° 12′ N, 79° 06′ E﻿ / ﻿19.2°N,79.1°E﻿ / 19.2; 79.1﻿ (Cannon E) | 22 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Unterkulm

Unterkulm és un municipi del cantó d'Argòvia (Suïssa), cap del districte de Kulm.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].

## Enllaços externs

* Unterkulm - Lloc web oficial
# Seminari Major Interdiocesà de Catalunya

El Seminari Major Interdiocesà de Catalunya, és un seminari de formació sacerdotal interdiocesà, que està ubicat al número 49 del Carrer de Casp de Barcelona. A Barcelona també hi ha el Seminari Conciliar de Barcelona, corresponent als bisbats de Barcelona i Sant Feliu de Llobregat.
Les diòcesis de Tarragona, Girona, Solsona, Urgell i Vic, a les quals més tard s'hi va afegir Lleida, i després Tortosa, van iniciar la formació dels seminaristes en comú l'any 1988. Es van situar a l'edifici del carrer de Casp número 49, que fins aleshores havia estat la residència de les religioses de Maria Reparadora. A la reunió del 20 de juliol de 1988 tots els bisbes van delegar en el doctor Torrella, perquè presidís la marxa de la nova institució formativa, alhora que escollien a Monsenyor Joan Busquets i Dalmau, del bisbat de Girona, com a rector, i a Monsenyor Armand Puig, de l'arquebisbat de Tarragona, com a vicerector. Per a l'administració del seminari fou nomenada la senyora Montserrat Mer, del bisbat de Girona.

## Rectors

Han estat també rectors de la casa Jordi Orobitg, del bisbat de Solsona, i des del 2005 Norbert Miracle, de l'arquebisbat de Tarragona. Els vicerectors han estat Josep Casals, Joan Pujol, Jordi Figueras, Pere Oliva i des del 2011 Jaume Casamitjana, del bisbat de Vic.

### Rectors

* 1988-1999: Mn. Joan Busquets i Dalmau, del bisbat de Girona
* 1999-2005: Mn. Jordi Orobitg Huguet, del bisbat de Solsona
* 2005-2018: Mn. Norbert Miracle i Figuerola, de l’arquebisbat de Tarragona
* 2018-2020: Mn. Xavier Vilanova Pellisa, del bisbat de Tortosa
* 2020-actualitat: Mn. Armand Puig i Tàrrech, de l'arquebisbat de Tarragona

### Vicerectors

* 1988-1997: Mn. Armand Puig i Tàrrech, de l’arquebisbat de Tarragona
* ??-??: Mn. Josep Casals
* 1993-1994: Mn. Joan Pujol Balcells, del bisbat d'Urgell
* ??-2005: Mn. Jordi Figueras Jové, de l'arquebisbat de Tarragona
* 2005-2011: Mn. Pere Oliva March, del bisbat de Vic
* 2011-actualitat: Mn. Jaume Casamitjana Vilaseca, del bisbat de Vic

## Director

El director espiritual del seminari és Mn. Jaume Gené, mossén de l'Arquebisbat de Tarragona. El confessor és el Pare Enric Puig. Actualment, el bisbe delegat per al seminari major interdiocesà, és l'arquebisbe Joan Enric Vives i Sicília, bisbe d'Urgell.

## Referències

* ↑ Barcelona, Sílvia Alberich / «El Seminari Conciliar de Barcelona, una isla espiritual» (en castellà). elperiodico, 13-06-2017.
* ↑ Concili Vaticà II: constitucions, decrets, declaracions. L'Abadia de Montserrat, 2003, p. 133–. ISBN 978-84-8415-457-0.
* ↑ «Joan Busquets i Dalmau». GEC. Gran Enciclopèdia Catalana. [Consulta: 16 juny 2018].
* ↑ associats, Partal, Maresma i. «VilaWeb». [Consulta: 16 juny 2018].
* ↑ «Jaume Vilaseca, nomenat vicerector del Seminari Major Interdiocesà». Regio7.

## Enllaços externs

* Reportatge a TV3
* Web oficial
# Maxton Hall. Un món entre nosaltres

Maxton Hall. Un món entre nosaltres (títol original en alemany, Maxton Hall – Die Welt zwischen uns) és una sèrie de televisió en alemany de sis capítols d'Amazon Prime Video. Està adaptada del llibre homònim de Mona Kasten. La sèrie es va estrenar el 9 de maig de 2024 amb subtítols en català.

## Sinopsi

Una història d'amor moderna entre classes en una prestigiosa escola privada. Quan la Ruby s’assabenta sense voler d'un secret escandalós en l'institut privat Maxton Hall, l'arrogant hereu milionari James Beaufort haurà d'enfrontar-se a aquesta intel·ligent alumna becada molt a contracor: està decidit a silenciar-la. I el seu acalorat intercanvi d'atacs farà que saltin espurnes inesperadament.

## Repartiment

* Harriet Herbig-Matten com a Ruby Bell
* Damian Hardung com a James Beaufort
* Sonja Weißer com a Lydia Beaufort
* Andrea Guo com a Lin Wang
* Justus Riesner com a Alistair Ellington
* Fedja van Huêt com a Mortimer Beaufort
* Ben Felipe com a Cyril Vega
* Runa Greiner com a Ember Bell
* Martin Neuhaus com a Angus Bell
* Julia-Maria Köhler com a Helen Bell
* Clelia Sarto com a Claudelia Beaufort
* Eidin Jalali com a Graham Sutton

## Producció

La sèrie de sis capítols és dirigida per Martin Schreier i Tarek Roehlinger. La sèrie està produïda per Markus Brunnemann i Valentin Debler, i produïda per Ceylan Yildirim per a UFA Fiction. Daphne Ferraro n'és el guionista principal.
El repartiment està liderat per Harriet Herbig-Matten com a Ruby i Damian Hardung com a James, i també inclou Sonja Weißer, Ben Felipe, Fedja van Huêt, Runa Greiner, Justus Riesner, Clelia Sarto, Andrea Guo, Eidin Jalali.
S'ha rodat a Berlín, Londres, Oxford i als voltants castell de Marienburg (Hannover).

## Referències

* ↑ «MAXTON HALL - THE WORLD THAT SEPARATES US, NEW TEEN SERIES IN AN ELITE SCHOOL ON PRIME VIDEO». Sortiraparis, 16-04-2024. [Consulta: 25 abril 2024].
* ↑ «Maxton Hall». Desdelsofà.cat. [Consulta: 13 maig 2024].
* ↑ «'Maxton Hall — The World Between Us' — a tale of two star-crossed lovers». Telegraph India, 22-04-2024. [Consulta: 25 abril 2024].
* ↑ Gomez, Dessi. «'Maxton Hall — The World Between Us' Trailer Teases Class Warfare Between Star-Crossed Lovers». The Wrap, 19-04-2024. [Consulta: 25 abril 2024].
* ↑ McPherson, Chris. «Secrets Are Dangerous in 'Maxton Hall — The World Between Us' Trailer». Collider, 19-04-2024. [Consulta: 25 abril 2024].
* ↑ «Amazon greenlights German romantic drama based on Maxton Hall novels». c21media.net, 06-09-2022. [Consulta: 25 abril 2024].
* ↑ «This is what we now know about the film adaptation of Maxton Hall College». somanypages, 19-07-2023. [Consulta: 25 abril 2024].
# Talensac

Talensac (en bretó Talenseg, en gal·ló Talanczac) és un municipi francès, situat a la regió de Bretanya, al departament d'Ille i Vilaine. L'any 2006 tenia 2.319 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 886 | 901 | 1.083 | 1.977 | 2.057 | 2.044 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Armand Bohuon | |
# Penicillium brevicompactum

Penicillium brevicompactum és un fong del tipus floridura dins el gènere Penicillium.
Del P. stoloniferum se'n pot aïllar l'àcid micofenòlic

## Referències

* ↑ Penicillium brevicompactum on www.cybertruffle.org.uk
# PMC

«PMC» té aquests significats:

## Edició i entreteniment

* PMC (companyia), un editor en línia
* Panjabi MC (born 1971), British DJ de hip hop britànic
* Persian Music Channel, una xarxa de televisió per satèl·lit
* Pokémon Mystery Club

## Ciència i medicina

* Paramyotonia congenita, un desordre genètic
* Producte de marcatge codificat, mètode de detecció criminalística
# Cannon Ball (Dakota del Nord)

Cannon Ball (arikara: načiiʾuuháwi [načii’uuháWI], sananaapíkat [sananaapíkAt]; lakota Íŋyaŋwakağapi) és una població dels Estats Units a l'estat de Dakota del Nord. Segons el cens del 2000 tenia 864 habitants.

## Demografia

Segons el cens del 2000, Cannon Ball tenia 864 habitants, 197 habitatges, i 171 famílies. La densitat de població era de 3,8 hab./km².
Dels 197 habitatges en un 56,9% hi vivien nens de menys de 18 anys, en un 38,6% hi vivien parelles casades, en un 35% dones solteres, i en un 12,7% no eren unitats familiars. En l'11,2% dels habitatges hi vivien persones soles el 2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,35 i el nombre mitjà de persones que vivien en cada família era de 4,56.
Per edats la població es repartia de la següent manera: un 46,4% tenia menys de 18 anys, un 11,2% entre 18 i 24, un 23,5% entre 25 i 44, un 15,3% de 45 a 60 i un 3,6% 65 anys o més.
L'edat mediana era de 20 anys. Per cada 100 dones de 18 o més anys hi havia 86,7 homes.
La renda mediana per habitatge era de 19.265 $ i la renda mediana per família de 18.583 $. Els homes tenien una renda mediana de 21.875 $ mentre que les dones 17.250 $. La renda per capita de la població era de 5.717 $. Entorn del 49,7% de les famílies i el 50,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «AISRI Dictionary Database Search-- Arikara. Prototype version». Arxivat de l'original el 2014-07-02. [Consulta: 8 juliol 2012].
* ↑ New Lakota Dictionary. 2a edició. Bloomington, IN: Lakota Language Consortium, 2011, p. 877. ISBN 978-0-9761082-9-0. LCCN 2008922508.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cannon Ball». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Cannon Ball». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Maxwell

«Maxwell» té aquests significats:
* Física:
* Equacions de Maxwell
* Maxwell unitat de flux magnètic al Sistema CGS
* Biografies:
** James Clerk Maxwell, físic escocès
** Maxwell Cabelino Andrade, futbolista brasiler
# Dia Internacional dels Bombers

El Dia Internacional dels Bombers (en anglès International Firefighters' Day, IFFD) es celebra el 4 de maig per a honrar i agrair la feina i sacrifici dels bombers envers la seva comunitat.

## Origen

Després de la mort de 5 joves bombers a Linton, Austràlia, en un incendi forestal el 2 de desembre de 1998, J. J. Edmondson, tinent i bombera voluntària de Victòria, Austràlia, es va proposar crear un Dia Internacional del Bomber. Va enviar correus electrònics a les comunitats de bombers nacionals i internacionals, per tal de trobar el dia i el símbol que el representés, i durant setmanes va tenir intercanvi d'idees amb tots ells.

## La data

Es va triar el dia de la commemoració el 4 de maig, coincidint amb el dia de Sant Florià, patró dels bombers a molts països europeus i a Austràlia. L'IFFD es va celebrar per primer cop el 4 de maig de 1999.

## El símbol

El símbol de l'IFFD és un llaç blau sobre vermell (aigua sobre el foc). El blau i el vermell són els colors que representen el cossos d'emergències a tot el món.

## Difusió

El 2021 la Fundació Nacional pels Bombers Caiguts (NFFF) dels EUA es va unir a la celebració de l'IFFD proposant il·luminar les cases amb llum vermella el 4 de maig.

## Referències

* ↑ «Dia Internacional dels Bombers» (en anglès). Days of the Year.
* 1 2 «About IFFD» (en anglès). International Firefighters' Day.
* ↑ «Dia Internacional dels Bombers» (en anglès). National Day Calendar.
* ↑ «Encén la teva llum pels bombers» (en anglès). National Fallen Firefighters Foundation.
# Penha Circular

Penha Circular és un barri de la Leopoldina en la Zona Nord del municipi de Rio de Janeiro.
Limita amb els barris de Brás de Pina, Vila da Penha, i Penha. És tallat per la Línia Saracuruna dels trens de la SuperVia.

## Història

El barri Penha Circular va rebre aquest nom quan encara havia trens Maria Fumaça, que utilitzaven una línia circular que hi havia en el lloc de l'actual Estació Penha Circular per a maniobrar les locomotores. La seva existència és ignorada per molts, que ho acaben el considerant com una extensió de Penha, Brás de Pina o Vila da Penha.
En el barri queda localitzat el complex majorista Mercado São Sebastião als marges de l'Avinguda Brasil, una fàbrica de la marca de roba interior DeMillus en la Av Lobo Júnior i l'Hospital Mário Kroeff (referència en el tractament de càncer). El barri compta amb el Parc Ary Barroso, a més de tenir l'Hospital Estadual Getúlio Vargas proper ja en el barri de Penha. Al llarg de l'Avinguda Brás de Pina i Av Vicente de Carvalho es troba el BRT TransCarioca, connectant el barri a altres punts de la ciutat com Madureira, Jacarepaguá, Barra da Tijuca i a l'Aeroport Internacional de Rio.

## Dades del barri

El barri de Penha Circular forma part de la regió administrativa de Penha. Els barris integrants d'aquesta regió administrativa són: Brás de Pina, Penha i Penha Circular.
L'Estació Penha Circular és representada en la bandera de la GRES Imperatriz Leopoldinense amb 1 estrella, així com els altres barris de la Zona de la Leopoldina que tenen estació de tren.

## Referències

* ↑ «Bairros do Rio» (en portuguès). [Consulta: 3 octubre 2020].
* ↑ «Estabelece a denominação, a codificação e a delimitação dos bairros da Cidade do Rio de Janeiro» (en portuguès). Decreto nº 3.158, de 23 de julho de 1981: Prefeitura do Rio de Janeiro - Secretaria Municipal de Urbanismo. [Consulta: 3 octubre 2020].
* ↑ «IDH dos bairros da cidade do Rio de Janeiro - WikiRio» (en portuguès). www.wikirio.com.br. [Consulta: 28 octubre 2020].
* ↑ «IDS RIO BAIRROS 2000» (en portuguès). [Consulta: 28 octubre 2020].
* ↑ «Mello Tênis Clube, Zona Norte, Vila da Penha, Rio de Janeiro Clubes Recreativos» (en portuguès). rj.siteoficial.com.br. [Consulta: 15 desembre 2015].
* ↑ Simas, Luiz Antonio; Cunha, Diogo. Princípio do Infinito: Um perfil de Luiz Carlos da Vila (en portuguès). Numa Editora, 2020-08-12. ISBN 978-65-87249-08-7.
* ↑ «Bom Dia Rio | Pavilhão: a bandeira da Imperatriz Leopoldinense | Globoplay» (en portuguès).

## Bibliografia

* Coarcy, Vivaldo. Itatiaia. Memória da Cidade do Rio de Janeiro (en portuguès), 1988, p. 401. ISBN 85-319-0221-5.
# Bruno

Bruno (Brun en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Bergamasco, Carentino, Cassine, Castelnuovo Belbo i Mombaruzzo.
Pertany al municipi la frazione de Borgo Aie.
# Cannizzarita

La cannizzarita és un mineral de la classe dels sulfurs. Va ser anomenada en honor del químic Stanislao Cannizzaro (1826-1910).

## Característiques

La cannizzarita és una sulfosal de fórmula química Pb₈Bi$_{10}$S$_{23}$. Cristal·litza en el sistema monoclínic. Els seus cristalls tenen forma de llistons molt prims, de fins a 2 mm, rectes o deformats amb els extrems desgastats; també en masses vellutades i grups estelats. La seva duresa a l'escala de Mohs és 2.
Segons la classificació de Nickel-Strunz, la cannizzarita pertany a «02.JB: Sulfosals de l'arquetip PbS, derivats de la galena, amb Pb» juntament amb els següents minerals: diaforita, cosalita, freieslebenita, marrita, wittita, junoïta, neyita, nordströmita, nuffieldita, proudita, weibul·lita, felbertalita, rouxelita, angelaïta, cuproneyita, geocronita, jordanita, kirkiïta, tsugaruïta, pillaïta, zinkenita, scainiïta, pellouxita, chovanita, aschamalmita, bursaïta, eskimoïta, fizelyita, gustavita, lil·lianita, ourayita, ramdohrita, roshchinita, schirmerita, treasurita, uchucchacuaïta, ustarasita, vikingita, xilingolita, heyrovskýita, andorita IV, gratonita, marrucciïta, vurroïta i arsenquatrandorita.

## Formació i jaciments

La cannizzarita va ser descoberta al cràter La Fossa, Vulcano, a Lipari, a les illes Eòlies (Província de Messina, Sicília, Itàlia) associat amb l'activat de fumarola a profunditat. També ha estat descrita a Àustria, els Estats Units, França, Hongria, Itàlia, el Japó, Kosovo, Polònia, Romania, Rússia, Sèrbia, Suècia, Suïssa, la Xina.

## Referències

* 1 2 3 «Cannizzarite» (en anglès). Mindat. [Consulta: 7 novembre 2015].
* 1 2 «Cannizzarite» (en anglès). Handbook of Mineralogy. Arxivat de l'original el 8 de maig 2019. [Consulta: 23 gener 2019].
# Tàngara lleonada

La tàngara lleonada (Lanio fulvus) és un ocell de la família dels tràupids (Thraupidae).

## Hàbitat i distribució

Habita la selva pluvial, a les terres baixes a l'est de Colòmbia, sud de Veneçuela, Guaiana, nord del Brasil i nord-est del Perú.

## Referències

* ↑ «Tàngara lleonada». Cercaterm. TERMCAT, Centre de Terminologia. Rev. 20/10/2022(català)
# Shay Jordan

Shay Jordan és una actriu pornogràfica estatunidenca. Nascuda a les Filipines el 17 de novembre de 1985, es va mudar a Hawaii, on va viure amb els seus cosins, els quals servien a la Marina dels Estats Units, així que es mudaven sovint, fins que es van establir en Sant Diego, Califòrnia quan Jordan encara era jove. Va anar a escola d'Art Culinari de Sant Diego, on va estudiar francès i Cuina Asiàtica. Jordan és meitat filipina, meitat alemanya.
Va començar la seva carrera en la indústria fent modelatje despullada, i després va començar a aparèixer en escenes lèsbiques sola mentre treballava en una agència. Després d'uns mesos, va sortir de les pel·lícules lèsbiques, ja que va sentir que podia crear millors escenes amb homes. Com sigui, solament volia fer escenes heterosexuals si podia aconseguir un contracte amb una companyia de pel·lícules. La seva primera escena heterosexual va ser per a la companyia Digital Playground, amb qui després va signar un contracte a l'agost de 2006. La seva primera escena amb aquesta companyia va ser amb l'actor Scott Nails en la pel·lícula Control 4, estrenada a la fi del 2006. Jordan és una àvida cuinera i ha declarat que eventualment li agradaria obrir el seu propi restaurant. S'ha descrit a si mateixa com bisexual.

## Premis

* 2007 Premis NightMoves – Millor Nova Actriu
* 2009 Premi AVN – Millor escena en grup femenina – Cheerleaders

## Referències

* 1 2 3 Johnny Homicide. «Shay Jordan». eros-london.com. [Consulta: 10 gener 2008].
* ↑ «Shay Jordan en 'Control 4'» (en francès). xstarsnews.com. Arxivat de l'original el 2007-12-14. [Consulta: 10 gener 2008].
* 1 2 3 Carlos Martinez. «Entrevista a Shay Jordan en 2007». rogreviews.com, 2007. [Consulta: 10 gener 2008].
* ↑ Hayes, Michael. «Digital Playground contrata a Shay Jordan». xbiz.com, 25-08-2006. [Consulta: 11 gener 2008].
* ↑ Carlos Martinez. «Shay Jordan debuta en Digital Playground's». avn.com. Arxivat de l'original el 2012-08-06. [Consulta: 10 gener 2008].
* ↑ Jesse Capps. «Jesse Jane, Sophia Santi, Shay Jordan y Teagan Presley Talk About Babysitters». rockconfidential.com, 12-10-2007. Arxivat de l'original el 2008-01-13. [Consulta: 10 gener 2008].
* ↑ Preston, Bob. «SexZ, Digital Playground Win at NMAEA». xfanz.com, 12-10-2007. [Consulta: 10 gener 2008].
* ↑ David Sullivan. «Anuncio de los Ganadores de los Premios AVN 2009». AVN.com, 11-01-2009. [Consulta: 11 gener 2009].